André Chamson
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
André Chamson var en fransk forfatter og museumskurator. Hans romaner, som hovedsakelig foregår i Cevennene, bygger på tradisjonen fra Honoré de Balzac og fra naturalismen og gjenspeiler et humanistisk menneskesyn.
Le Crime des Justes (1928) utpeker seg ved sin individualisme og betoning av menneskelig ansvar. I andre romaner tar han opp sosialt og politisk samtidsstoff, for eksempel i L'Année des Vaincus (1934) og La Galère (1939), hvor han advarer sterkt mot nasjonalsosialismen. Under Tysklands okkupasjon av Frankrike var han nestkommanderende under André Malraux i den berømte Alsace-Lorraine-brigaden. Blant hans andre bøker kan nevnes Fra mitt vindu (originaltittel: Le Puits des Miracles, 1945), La Neige et la Fleur (1951), La superbe (1967) og Les Taillons (1974).Chamson skrev også flere historiske verk og var direktør for de franske nasjonalarkivene i årene 1959 til 1971. Utgivelser i norsk oversettelse Le Puits des Miracles (1945). Norsk oversettelse: Fra mitt vindu (1946) Les mer i Store norske leksikon Frankrikes litteratur litteratur Frankrikes historie museum sakprosa Eksterne lenker Académie française: André Chamson Le Maitron: André Chamson